**Регионални центар за професионални**

**развој запослених у образовању**

**Управни одбор**

**Број: 731**

**Чачак, 16.10.2008. год.**

**На основу члана 21. Закона о јавним службама („Сл.гласник РС“ бр.42/91, 71/94, 79/2005- др. закон, 8/2005 − испр. др. закона и 83/2005 − испр. др. закона), члана 13. Одлуке о оснивању Регионалног центра за професионални развој запослених у образовању („Сл. лист општине Чачак“ бр. 14/2005 и 2/2006), Управни одбор Регионалног центра за професионални развој запослених у образовању на седници одржаној дана 16.10.2008. год. донео је**

**ОДЛУКУ**

**о изменама и допунама Статута Регионалног центра за професионални**

**развој запослених у образовању**

**Члан 1.**

 **У Статуту Регионалног центра за професионални развој запослених у образовању („Сл. лист општине Чачак“ бр. 14/2005 и 2/2006) мења се члан 18. тако да гласи:**

**„Председници и чланови Управног и Надзорног одбора имају право на накнаду за свој рад у складу са Одлуком о накнади за вршење одборничке и друге дужности у органима и јавним службама града.“**

**Члан 2.**

**Ова одлука ступа на снаагу осмог дана од дана објављивања у „Службеном листу града Чачка“.**

**Образложење**

**Право на накнаду за рад у органима управљања и надзора у установама чији је оснивач Скупштина и највећи дозвољени износ те накнаде утврђени су посебном одлуком Скупштине града. Управни одбор је мишљења да Регионални центар, обзиром да је установа која остварује сопствене приходе, за разлику од сличних установа које те приходе не остварују и у којима ово право није утврђено, може да финансира рад председника и чланова Управног и Надзорног одбора, у недостатку буџетских средстава.**

**ДОСТАВЉЕНО ПРЕДСЕДНИК УПРАВНОГ**

**-оснивачу ОДБОРА**

**-архива Душанка Ивановић**